На основу члана 104. став 3. Закона о основама система образовања и васпитања (''Службени гласник Републике Србије'', број 88/17 и 27/18-др.Закон), члана 3. и 4. Уредбе о критеријумима за доношење акта о мрежи јавних предшколских установа и акта о мрежи јавних основних школа (''Службени гласник Републике Србије'', број 21/18), Елабората о мрежи јавних основних школа са седиштем на територији општине Медвеђа број 610-26/2018 од 10.09.2018.године, члана 46. Закона о локалној самоуправи („Службени гласник РС“, број 129/07,83/2014- др.закон, 101/2016 – др. закон и 47/2018), члана 41. тачка 7. Статута општине Медвеђа (''Службени гласник града Лесковца'', бр.18/08, 38/12, 7/13, 10/14 и 28/17) и Мишљења националног савета албанске националне мањине бр. 98-1/19 од 15. марта 2019. године, Скупштина општина Медвеђа на седници одржаној дана 18. марта 2019.године, доноси

ОДЛУКУ

О МРЕЖИ ЈАВНИХ ОСНОВНИХ ШКОЛА

НА ТЕРИТОРИЈИ ОПШТИНЕ МЕДВЕЂА

Члан 1.

 Овом одлуком утврђује се број и просторни распоред јавних основних школа на територији општине Медвеђа ( у даљем тексту: мрежа јавних основних школа).

Члан 2.

 Основно образовање и васпитање ученика траје осам година у два образовна циклуса, по четири године и то у првом циклусу остварује се као разредна, а у другом циклусу као предметна настава.

 Основно образовање и васпитање у осмогодишњем трајању остварује се у шест јавних основних школа: ОШ ''Горња Јабланица'' , ОШ ''Сијаринска Бања'', ОШ ''Радован Ковачевић'', ОШ ''Партизански дом''. ОШ ''Зенел Хајдини'' и ОШ ''Владимир Букилић''.

 Мрежу јавних основних школа чине јавне основне школе које делатност основног образовања и васпитања обављају у седишту и ван седишта, организовањем издвојених одељења и то:

|  |  |  |  |  |
| --- | --- | --- | --- | --- |
| Ред.бр, | Назив школе | Седиште и адреса | Издвојено одељење у месту | Разредност |
| 1 |  ''Горња Јабланица'' | Медвеђа, ул Јабланичка 77 |  | I - VIII |
|  |  |  | Негосавље | I - IV |
|  |  |  | Маћедонце | I - IV |
|  |  |  | Реткоцер | I - IV |
| 2 | ''Сијаринска Бања'' | Сијаринска Бања, ул Краља Милана 5 |  | I - VIII |
|  |  |  | Равна Бања | I - VI |
|  |  |  | Боровац | I - IV |
|  |  |  | Свирце | I - IV |
|  |  |  | Сијарина | I - IV |
| 3 | ''Радован Ковачевић''  | Леце |  | I - VIII |
|  |  |  | Газдаре | I - IV |
|  |  |  | Стубла | I - IV |
| 4 | ''Партизански дом'' | Бучумет |  | I - VIII |
|  |  |  | Рујковац | I - IV |
|  |  |  | Горњи Бучумет | I - IV |
| 5 | ''Зенел Хајдини'' | Тупале |  | I - VIII |
|  |  |  | Ђулекаре | I - IV |
|  |  |  | Капит | I - IV |
| 6 | ''Владимир Букилић'' | Туларе |  | I - VIII |
|  |  |  | Чокотин | I - IV |
|  |  |  | Губавце | I - IV |
|  |  |  | Богуновац | I - IV |

Члан 3.

 Саставни део ове одлуке је Елаборат о мрежи јавних основних школа са седиштем на територији општине Медвеђа број 610-26/2018 од 10.09.2018.године

Члан 4.

 Одлука ступа на снагу осмог дана од дана објављивања у '' Службеном гласнику града Лесковца'', а примењиваће се од дана добијања сагласности Министарства просвете, науке, и технолошког развоја.

СКУПШТИНА ОПШТИНЕ МЕДВЕЂА

06Број: 06-11/2019/14

У Медвеђи, 18. март 2019. год.

 ПРЕДСЕДНИК,

 Милан Стевановић, струк. менаџ.